Tomas Brolin

Tomas Brolin (født 29. november 1969 i Hudiksvall) er en svensk tidligere fotballspiller. Han spilte en viktig rolle på det  som kom på tredjeplass i VM 1994.

Brolin startet karrieren med GIF Sundsvall i 1986. I 1990 gikk han til IFK Norrköping, og deretter til italienske Parma. Dette året mottok Brolin for første gang Guldbollen, kåret til årets beste svenske fotballspiller. 

I november 1994 pådro Brolin seg en alvorlig ankelskade under en EM-kvalifiseringskamp mot . Tilbake fra skaden slet han med å spille seg tilbake til plass på laget i . 

I november 1995 ble han solgt til Leeds United, der han var blitt forespeilet en fri offensiv midtbanerolle av manager Howard Wilkinson. Overgangssummen på 45 millioner kroner var den største betalt for en svensk fotballspiller noensinne og klubbrekord for Leeds. Skader i laget førte til at Brolin spilte sine første kamper for Leeds som spiss, før han ble plassert på høyre midtbane. Da Brolin klaget på at han ble spilt ute av posisjon på høyre midtbane med større defensivt ansvar enn hva han var vant med, surnet forholdet til Wilkinson. Etter å ha blitt kåret til banens beste spiller og scoret begge kampens mål mot , gikk han inn for å bevisst spille dårlig mot  i en kamp som endte med femmålstap. Brolin startet bare én kamp til for Leeds etter det.

Skaden Brolin pådro seg i Parma fortsatte skape problemer for ham, og mot slutten av april 1996 ble han tvunget til å operere foten igjen. I september 1996 gikk han på et tre måneders utlån til FC Zürich. Samme måned tok George Graham over jobben som manager hos Leeds. Brolin og den særdeles autoritære Graham kom raskt på kant med hverandre. I november 1996 gikk en overgang til  i vasken da Brolin ikke bestod den medisinske testen. I januar 1997 hentet Parma ham tilbake på lån ut sesongen, men valgte etter sesongslutt å avstå fra å kjøpe ham. I juli 1997 dro Leeds på treningsleir til Östersund uten at Brolin fikk være med. Overganger til  og  gikk i vasken før Brolin 28. oktober 1997 kom til enighet med Leeds om å avslutte kontrakten som ville utløpt 30. juni 1998.

Brolin kom senere tilbake til England for et halvt års opphold hos Crystal Palace.

Brolin spilte 47 landskamper for Sverige og scoret 26 mål.

Referanser

Eksterne lenker 
 
 
 
 
 Svenska Fotbollförbundet

Svenske fotballspillere
Svenske landslagsspillere i fotball
Spillere i Fotball-VM 1990
Spillere i Fotball-EM 1992
Spillere i Fotball-VM 1994
Fotballspillere for GIF Sundsvall
Fotballspillere for IFK Norrköping
Fotballspillere for Parma FC
Fotballspillere for Leeds United FC
Fotballspillere for FC Zürich
Fotballspillere for Crystal Palace FC
Fotballspillere under Sommer-OL 1992
Deltakere for Sverige under Sommer-OL 1992
Svenske pokerspillere
Personer fra Hudiksvalls kommun